kardosdrur/scandi-wiki huggingface dataset:
Nowy Targ

Nowy Targ [ˈnɔvɨ ˈTark] ( , , ,  Naymarkt ) er en by i det sydlige Polen med 34.000 indbyggere (2006). Det er den historiske hovedstad i Podhale-regionen. Byen ligger i en dal under Gorcebjergene med Gorce Nationalpark der blev etableret i 1981 ved sammenløbet af floderne Biały og Czarny Dunajec . Administrativt er det i Powiat Nowotarski i Województwo małopolskie. Det var tidligere i Nowy Sącz Voivodeship (1975-1998).

Nowy Targ ligger i hjertet af det polske højland i en højde af 585–850 meter over havets overflade;

Arkitektur

St. Anna Kirke 
St. Anna kirke er en trækirke, der ligger oven for byens kirkegård. Dens oprindelse dateres til det 15. århundrede, skønt lokale legender beskriver det som grundlagt i 1219.

Den er oprindeligt bygget i gotisk stil, blev det senere repareret og genopbygget med blandt andet et barokalter og malerier, en rokoko prædikestol og orgel- og klokketårn fra det 18. århundrede.

Sankt Catherine Kirke 
Kirken blev dedikeret til Sankt Katharina af Alexandria og blev bygget i 1346 af kong Casimir den Store. Det er den ældste eksisterende kirke i Podhale-regionen.

Kirken er blevet beskadiget af adskillige brande og militære angreb og derefter genopbygget og renoveret. Interiøret bevarer sin barokke karakter, især i alteret og sidekapellerne, selvom en del er kopier af originalerne af træ, der er mistet ved brande. Et maleri af Sankt. Catherine fra 1892 dominerer hovedalteret.

Venskabsbyer 
Nowy Targ er venskabsby med:

  Radevormwald, Tyskland
  Kežmarok, Slovakiet
  Évry, Frankrig
  Roverbella, Italien

Referencer 

 Nowy Targ - officiel hjemmeside
 Nowy Targ Holocaust Memorial Book (hebraisk, jiddisk og engelsk)
 Jødisk samfund i Nowy Targ på Virtual Shtetl
 Engelsk oversættelse af Nowy Targ Yizkor Book
 Flotte billeder fra Nowy Targ

Byer i Polen
Chočbjergene

Chočbjergene (i slovakisk, Chočské vrchy ) er en bjergkæde i det nordlige-centrale Slovakiet, og er en del af Fatra-Tatra-området i de indre vestlige Karpater. Bjergkæden er 24 kilometer lang og i gennemsnit kun 4 kilometer bred. Den højeste top er Veľký Choč der er 1.611 meter over havets overflade.

Beliggenhed 
Chočbjergene er omgivet af:

 Oravská-højlandet i nordvest
 i nordøst ligger Podtatranská Brázda-dalen,
 i øst de Vestlige Tatras ,
 Mod syd bassinet til Podtatranská kotlina ,
 i sydvest af Veľká Fatra

Højeste toppe 

 Veľký Choč, 1.611 meter
 Malý Choč, 1.465 meter
 Prosečné, 1.371 meter
 Holica, 1.340 meter
 Lomná, 1.278 meter

Kilder og henvisninger 

Tatrabjergene
Hønsehals Skov

Hønsehals Skov er en  cirka  94 hektar stor skov på halvøen Hønsehals i Holbæk Kommune, der udgør den nordlige og østlige afgrænsning af Udby Vig på Tuse Næs. Skoven er en del af Natura 2000-område nr. 155 Udby Vig i  og administreres af Naturstyrelsen. 
Dele af skoven er udlagt til naturskov. I skoven er der fundet   en køkkenmødding fra Ertebølletiden i stenalderen for ca. 6000-7.400 år siden. En brønd i sydenden af skoven var oprindeligt en helligkilde, men bruges nu til kreaturvanding. 
Skoven ligger op til det fredede område ved Udby Vig.

Kilder og henvisninger

Skove i Danmark
Lokaliteter i Holbæk Kommune
Styrelsen for Forsyningssikkerhed

Styrelsen for Forsyningssikkerhed er en dansk styrelse under Justitsministeriet. Styrelsens opgave er, at understøtte det danske samfunds beredskab i forhold til nuværende og fremtidige kriser, hvor der kan formodes knaphed på særlige kritiske ressourcer. Styrelsen for Forsyningssikkerhed blev dannet i kølvandet på Coronaviruspandemien, og fremlagt på et pressemøde d. 12. maj 2020. Styrelsen for Forsyningssikkerhed blev officielt grundlagt d. 28. august 2020.

Styrelsen har hovedsæde i Birkerød, Rudersdal, i tilknytning til Beredskabsstyrelsen Direktøren for styrelsen er Lisbet Zilmer-Johns.

Fremlæggelse og dannelse 
På et pressemøde den 12. maj 2020, annoncerede statsminister Mette Frederiksen en ny offensiv teststrategi. Som led i den nye strategi fremlagde regeringen en plan for at styrke Danmarks samfundsmæssige beredskab på epidemiområdet, og i den forbindelse annoncerede Mette Frederiksen dannelsen af Styrelsen for Forsyningssikkerhed. På pressemødet forventede man, at styrelsen kunne begynde dets arbejde i august 2020.

Den 15. august 2020 indsendte Justitsministeriet en formæl orientering til Folketingets Retsudvalg, vedrørende styrelsens formæle opgaver. Den 19. august 2020 indsendte Justitsministeriet et formelt aktstykke til Folketingets Finansudvalg for at sikre økonomisk bevilling til styrelsens arbejde i 2020. Bevillingen på op til 20 mio. kr. blev godkendt og afgjort d. 3. september 2020.

Opgaver og ansvarsområde

Indledende opgaver ifm. COVID-19 
Styrelsens indledende opgave er understøttelsen af sundhedsmyndighedernes testning som led i indsatsen mod COVID-19 og sikre, at der er de nødvendige lagre af værnemidler, forbrugsstoffer og andre samfundskritiske kritiske ressourcer. Med afsæt i COVID-19-krisen, skal styrelsen tilrettelægge sit arbejde med forsyningssikkerhed med henblik på at kunne understøtte samfundets beredskab i forhold til andre fremtidige kriser.

Generelle opgaver og ansvarsområder 
Styrelsens opgaver vil i dennes opstartsfase være følgende:

 Tilvejebringelse af et nationalt overblik over lagre af samt udpegning af vitale forbrugsstoffer, værnemidler, medico-udstyr mv. og andre kritiske ressourcer, herunder med henblik på at fastsætte måltal og lagerbehov herfor.
 Tilvejebringelse af et overblik over aktuel og potentiel national produktion af kritiske ressourcer.
 Vurdering af behov for opbygning af nationale lagre af særligt kritiske ressourcer.
 Opbygning og forvaltning af nationale lagre.
 Inddragelse af relevante internationale erfaringer med lagre af særligt kritisk ressourcer.
 Fastholdelse og udbygning af netværk og samarbejder med private aktører.
 Opbygning af et EU-lager af værnemidler under EU’s civilbeskyttelsesmekanisme, som forventes tildelt Danmark.
 Fortsat koordinering af samarbejde og praktisk understøttelse af testning i samfundssporet i regi af Testcenter Danmark

Referencer 

Danske styrelser
Etableret i 2020
Arghyris Kounadis

Arghyris Kounadis (født 14. februar 1924 i Istanbul, Tyrkiet - død 21. november 2011 i Freiburg im Breisgau, Tyskland) var en græsk komponist, pianist, leder og lærer.

Kounadis studerede som ung komposition og klaver i Athen hos Giannis Papaioannou, og senere i Tyskland (1958-1963) hos Wolfgang Fortner. Han har skrevet orkesterværker, en klaverkoncert, en sinfonietta, operaer, kammermusik, rapsodier, filmmusik, det sidstnævnte som han nok er mest kendt for. Kounadis var docent og lærer i komposition på Musikhøjskolen i Freiburg, og leder af Ensemblet for Ny Musik (1963). Han var bosat i Tyskland til sin død i 2011.

Udvalgte værker 

 Sinfonietta - for orkester
 Antigone - filmmusik
 Rapsodi - for kvindestemme og orkester
 Lysisstrata - opera

Eksterne henvisninger 
 om Arghyris Kounadis

Komponister fra Grækenland
Pianister
Ledere
Lærere
Personer fra Istanbul
Bo Bendixen

Bo Bendixen (født 14. august 1935 på Frederiksberg, død 31. januar 1988) var en dansk sanger, entertainer og danseinstruktør.

Bendixen var søn af danseinstruktør Frode Bendixen og hans hustru, danselærerinde Mitzi Bendixen. Han uddannede sig til danselærer og åbnede danseskoler i Kolding, Fredericia, Vejle og Esbjerg. I 1960'erne optrådte han og søsteren, Britt Bendixen, i et tv-show med Sejr Volmer-Sørensen som vært, hvor de lærte danskerne at danse jenka.

Eksterne henvisninger 
 
 

Dansere fra Danmark
Martin Larsson

Martin Larsson kan henvise til:

 Martin Larsson (guitarist) (født 1973), svensk heavy metal-guitarist
 Martin Larsson (skiløber) (født 1979), svensk langrendsløber
Alf Svensson

Alf Svensson kan henvise til:

 Alf Svensson (politiker) (født 1938), svensk politiker, tidligere minister og medlem af Europa-Parlamentet
 Alf Svensson (guitarist) (født 1967), svensk heavy metal-guitarist
Chase Elliott

William Clyde Elliott II eller Chase Elliott (født 28. november 1995 i Dawsonville, Georgia) er en amerikansk bilracer. Han kører i øjeblikket i NASCAR Cup-serien med Hendrick Motorsports-holdet i nummer 9 Chevrolet Camaro ZL1 1LE bil sponsoreret af NAPA Auto Parts.

Elliott er den eneste søn af den tidligere NASCAR-racer Bill Elliott.

Elliotts debut i Cup Series begyndte i STP 500-konkurrencen i 2015. Hans første Cup Series-sejr blev vundet i Go Bowling i The Glen 2018-konkurrencen.

I 2020 vandt han NASCAR mesterskabet foran, Joey Logano, Denny Hamlin og Bra Keselowski.

Referencer

Eksterne henvisninger 

 
 

Motorsportsfolk fra USA
Sportsfolk fra USA
Fladbjerg

Fladbjerg er et flertydigt stednavn, som blandt andet kan referere til følgende lokaliteter:

 Fladbjerg (Ringkøbing-Skjern Kommune) – en bebyggelse i No Sogn, Ringkøbing-Skjern Kommune
 Fladbjerg (Mariagerfjord Kommune) – en bebyggelse og et ejerlav i Mariager Sogn, Mariagerfjord Kommune
 Fladbjerg (Frederikshavn Kommune) – en bebyggelse i Flade Sogn, Frederikshavn Kommune
Mikrogrønt

Mikrogrønt er en betegnelse for planter, som er høstet til spisning, når kimbladene er fuldt udviklede, og de første blivende blade er ved at vokse frem men endnu ikke færdigudviklede. Mikrogrønt høstes typisk 1-2 uger efter spiring og omfatter kimstængel og blade men ikke kimroden.

Mikrogrønt kendes kommercielt i USA siden 1980'erne og er i dag en industri med mange producenter af både frø og færdigt mikrogrønt. Mikrogrønt egner sig til hjemmedyrkning da det kan dyrkes indendørs på lidt plads for eksempel på en vindueskarm.

Mange slags grøntsager kan dyrkes som mikrogrønt. Eksempler er sennep, rucola, raps, komatsuna, radise, rødkål, pak choi, grønkål, chia, bukkehorn og basilikum.

Referencer 

Ernæring
Grøntsager
Alexander Vedernikov

Alexander Alexandrovitj Vedernikov (  ; født 11. januar 1964 i Moskva i Sovjetunionen; død 29. oktober 2020 samme sted) var en russisk dirigent, som bl.a. var chefdirigent for Odense Symfoniorkester og Det Kongelige Kapel.

Opvækst og uddannelse 
Alexander Vedernikov kom fra et musikalsk hjem. Faderen, Aleksandr Filippovitj Vedernikov var bassanger ved Bolsjojteatret, og moderen Natalija Nikolajevna (Gurejeva) Vedernikova professor i orgelmusik ved Moskva musikkonservatorium. Selv studerede han ved samme konservatorium og afsluttede sin uddannelse der i 1990.

Karriere 
Fra 1988 til 1990 arbejdede Vedernikov i Moskva ved Musikteatret Stanislavskij og Nemirovitj-Dantjenko. Fra 1988 til 1995 var han andendirigent og assistent for chefdirigent Vladimir Ivanovitj Fedosejev ved Tjajkovskij-symfoniorkestret i Moskva. I 1995 grundlagde han Russian Philharmonic Orchestra, og var frem til 2004 dets kunstneriske direktør og chefdirigent.

Fra 2001 til 2009 arbejdede Vedernikov som musikdirektør og førstedirigent ved Bolsjojteateret. Her udarbejdede han blant andet i 2007 en nyproduktion af Boris Godunov i Mussorgskijs originalorkestrering. Fra 2009 til 2018 var han chefdirigent for Odense Symfoniorkester. I 2018 blev han chefdirigent for Det Kongelige Kapel i København, og i 2019 også musikalsk direktør og chefdirigent ved Mikhailovski-teateret i Sankt Petersborg.

Han døde 29. oktober 2020 med covid-19.

Indspillinger 
 Glinka: Ruslan og Ludmilla
 Mussorgskij: Boris Godunov
 Tjajkovskij: Nøddeknækkeren
 Tjajkovskij: Eugen Onegin

Referencer

Eksterne henvisninger 
 Alexander Vedernikov (Biography) 
 Alexander Vedernikov

Dirigenter fra Rusland
Personer fra Moskva
Kongelige kapelmusici fra Danmark
Dødsfald relateret til Covid-19
Regeringen Mateusz Morawiecki II

Regeringen Mateusz Morawiecki II er Ministerrådet i Polen under ledelse af formanden for Ministerrådet (premierministeren) Mateusz Morawiecki. Regeringen blev svoret ind af præsident Andrzej Duda den 15. november 2019.

Siden indsættelsen har der været flere ændringer i ministre og antallet af ministerier.

Regeringen har med 235 mandater et flertal i det polske underhus Sejmen. De har dog ikke flertal i det polske overhus senatet hor de har 48 ud af 100 mandater.

Ministre

Referencer 

Polens politik
Regeringer
Janna Espenhain

Janna Espenhain (født 14. maj 1970) er en dansk billedkunstner, der har base i Hammersholt syd for Hillerød.
Hun er uddannet i mesterlære hos Ingrid Liebgen, en tysk surrealistisk maler, 1995-1997.

Jannas arbejder tager udgangspunkt i stilhed, ensomhed og længsel. Oftes afbilder hun ensomme menneskefigurer i selskab med fantasi-dyr i surrealistiske eller grafiske verdener.

Janna er oprindelig uddannet teknisk tegner og i sine tegninger bruger hun den tekniske tegning som kunstneriske udtryk.

I 2019 blev Janna optaget i værket "101 kunstnere".

Kilder:

www.jannaespenhain.com

101 kunstnere 2019

Billedkunstnere fra Danmark
Dynatron

I starten af det 20. århundrede opfandt Albert W. Hull et elektronrør, der hedder en dynatron eller et dynatronrør.

Dynatronen er designet til at have negativ differentiel modstand på en del af overføringskarakteristikken mellem en cylinder - kaldet den tredje elektrode - og katoden. Gitteret, mellem den tredje elektrode og katoden, anvendes som en perforeret anode. Albert søgte patent på dynatronrøret i 1915 og det blev bevilget i 1921 (US patent nr 1,187,984). Se illustration.

Dynatronen kan sættes sammen med en elektrisk svingningskreds, og fungerer så som en NDR-oscillator, hvis svingningskredsens tab modvirkes.

Referencer

Elektronrør
Negativ differentiel modstand
Superligaen 2020-21

Superligaen 2020-21 (3F Superliga af sponsorårsager) er den 31. sæson af den danske Superliga siden oprettelsen. Den styres af Divisionsforeningen.

Denne sæson er den første, der bruger videodommer-systemet VAR (video assistant referee).

Mester 
Mesterskabet 20-21 blev vundet af Brøndby IF den 24/05 2021 klokken 18.45 som vandt deres første mesterskab i 16 år

Hold 
Tolv hold konkurrerer i ligaen. Top-ti holdene fra forrige sæson, vinderen af nedryknings play-offs og vinderen af 1. division 2019-20. Lyngby BK beholdt sin plads i Superligaen ved at vinde nedryknings playoffs og Vejle BK bliver en del af ligaen, efter at de vandt 1. divisions titlen.

Deltagere

Stilling

Mesterskabsspil

Kvalifikationsspil

UEFA Europa Conference League Playoff 
Det vindende hold fra nedrykningsspillet vil gå videre til en UEFA Europa Conference League Playoff-kamp, hvor de skal møde nummer 4 fra mesterskabsslutspillet. 

E.f.s. og straffespark. Ordinær kamp endte 1-1.

Referencer 

Fodboldsæson 2020-21
2020-21
Poul Winther

Poul Winther (født 22. februar 1939 i Skagen, død 9. juni 2018 i København) var en dansk maler, grafiker og billedhugger.
Winther blev udlært som tømrer i 1960 og tog året efter eksamen som bygningskonstruktør, men arbejdede sideløbende med uddannelsen på en karriere som kunstner og debuterede på Kunstnernes Efterårsudstilling i 1958. Som maler var han autodidakt, men fik bl.a. vejledning i de unge år af Karl Bovin og Svend Wiig Hansen. Den første soloudstilling fandt sted i 1961 i arkitekt Kaj Ellegaard Christensens lokaler i Skagen. Han havde gennem størstedelen af sit liv både atelier i Skagen og på Vesterbro i København.

Han er som kunstner især kendt for sammensætninger af forskellige former for strandingsgods og andre fundne effekter fra strandene omkring Skagen. Disse kombineres og bearbejdes enten til egentlige skulpturer eller opstilles sammen som tableauer som derefter at blev gengivet med oliefarver på lærredet i en ret begrænset, dæmpet farvepalette eller som næsten monokrome objekter.

Han var fra 1963 medlem af kunstnersammenslutningen Koloristerne og fra 1965 af Vrå-udstillingen. Poul Winther er repræsenteret på adskillige museer i ind- og udland. Vendsyssel Kunstmuseum råder over mere end 100 af hans værker. Blandt hovedværkerne findes her de to store malerier Chet Baker I og Chet Baker II.

Udstillinger (udvalg) 
 Soloudstilling - Nordjyllands Kunstmuseum, 1976 (grafik)
 Soloudstilling – Kastrupgårdsamlingen, 1999
 Retrospektiv udstilling - Nordjyllands Kunstmuseum, 2002 (grafik, maleri, collage, skulptur)
samt deltagelse i flere udstillinger i USA, Polen, Sverige, Italien, Japan og Frankrig.

Offentlige arbejder (udvalg) 
 Vandkunst i granit, 1993. Sams Passage, Hjørring
 Vandkunst i granit, 1996. Ved banegården i Vrå
 Vandkunst i granit, 2001. Torvepladsen ved Kappelborg, Skagen
 Glasmosaik, Lyngså Kirke, 2007.

Hæder (udvalg) 
 Levisons kunstnerpris, 1961
 Statens kunstfonds treårige stipendium, 1966-68
 Oluf Hartmanns mindelegat, 1979
 Henri Nathansens mindelegat, 1983
 Ole Haslunds Hæderspris, 1992
 Statens Kunstfonds hædersydelse, 1997
 Niels Mathiasens mindelegat, 2002
 Aage og Yelva Nimbs Fonds Hæderslegat, 2005
 Vilhelm Thanning og Hustrus Mindelegat, 2009

Kilder 

Malere fra Danmark
Grafikere fra Danmark
Billedhuggere fra Danmark
Tømrere fra Danmark
Personer fra Skagen
Signe Krogstrup

Signe Krogstrup (født 25. januar 1972) er en dansk økonom og direktør i Danmarks Nationalbank. Hun har tidligere bl.a. boet og arbejdet mange år i Schweiz, hvor hun i et par år var vicedirektør i Schweizerische Nationalbank, Schweiz' centralbank.

Baggrund 

Krogstrup er uddannet cand.polit. fra Københavns Universitet i 1999. Undervejs ønskede hun at tage et enkelt år til Schweiz for at prøve at studere i udlandet. Hun endte dog med at blive i landet i næsten 20 år. Hun tog en Ph.D.-grad i international økonomi i Geneve i 2003 og underviste siden som postdoc og lektor i nogle år sammesteds. 2007-15 var hun ansat i landets centralbank Scweizerische Nationalbank, fra 2011 som vicedirektør og souschef for bankens pengepolitiske analyseenhed.

Efter ni år i centralbanken ønskede hun at prøve noget nyt og tog med sin familie til Washington D.C., hvor hun fik en forskerstilling ved tænketanken Peterson Institute. Året efter fik hun tilbudt en stilling i Den Internationale Valutafond IMF som rådgiver for fondens cheføkonom Maurice Obstfeld. Hun blev i Valutafonden indtil 2019, hvor hun vendte hjem til Danmark.

Danmarks Nationalbank 

I 2019 tiltrådte Krogstrup som vicedirektør i Danmarks Nationalbank og chef for bankens afdeling for økonomi og pengepolitik. Året efter, i september 2020, offentliggjorde Nationalbanken, at Signe Krogstrup ville blive udpeget som ny nationalbankdirektør pr. 1. november 2020. Hun afløste dermed Hugo Frey Jensen, der gik på pension. Som ny bankdirektør indgik hun i tremandsdirektionen sammen med Per Callesen og Lars Rohde, der er formand for direktionen. Krogstrup blev dermed den anden kvinde i Nationalbankens direktion nogensinde. Den første danske kvindelige nationalbankdirektør var Bodil Nyboe Andersen, der forlod sin post i 2005.

Privat 

Krogstrup er gift og har to børn, født i 2005 og 2008.

Kilder 

Nationalbankdirektører fra Danmark
Økonomer fra Danmark
Personer i Kraks Blå Bog
Coronavirus Tech Handbook

Coronavirus Tech Handbook er et crowdsourcing websted hvis formål er at samle information om SARS-CoV-2 coronavirus.
Det blev udviklet på Newspeak House, et hackspace for politik i London, England.

Webstedet blev lanceret i marts 2020 og fungerer nærmest som en wiki: en samling brugerredigerbare – interlinked collection – onlinedokumenter. Fra oktober 2020 er det udvidet til at levere værktøjer til blandt andet forbrugere, virksomheder, lokale myndigheder og udviklere for at bistå i bekæmpelsen af COVID-19-pandemien

Målet er at være:

 : et sted for teknologer, samfundsorganisationer, offentlige og private institutioner, forskere og specialister af enhver art for at muliggøre samarbejde om et hurtigt og avanceret svar på coronavirusudbruddet og efterfølgende virkninger. 
 :  a space for technologists, civic organisations, public & private institutions, researchers and specialists of all kinds to collaborate on a rapid and sophisticated response to the coronavirus outbreak and subsequent impacts.

References

Eksterne henvisninger
 

COVID-19
Etableret i 2020
Wikier
Ernst Josephson

Ernst Josephson (født 16. april 1851 i Stockholm; død 22. november 1906 samme sted) var en svensk maler og digter. 

I 16-årsalderen begyndte han på Konstakademien i Stockholm, hvor han studerede fra 1869 til 1876. Derefter fulgte studier i blandt andet Paris og Nederland. Allerede som tyveårig proklamerede han:

Medgang og modgang 
Josephson opnåede stor succes som kunstner. 1876 blev han tildelt en kongelig medalje for maleriet Sten Sture den ældre befrier dronning Kristina af Danmark fra Vadstena klosterfængsel.

Privat gik det ikke lige så godt; han blev offer for en række personlige tragedier. Allerede i en ung alder blev han smittet med syfilis. Hans kærlighedsliv blev ulykkeligt og dertil kom at hans værk Strömkarlen (som han malede i flere versioner i 1880'erne) blev afvist af Nationalmuseum. Maleriet blev købt af en oprørt prins Eugen, 'malerprinsen', som ikke kun var kunstner selv, men også hjalp mange samtidskunstnere økonomisk ved at købe deres arbejde til sit hjem på Waldemarsudde. Prinsen gav Strömkarlen (1884) et blivende sted, og maleriet har aldrig forladt Waldemarsudde siden.

Noter og referencer
Noter

Referencer

Litteratur 
 Richard Bergh: "Målaren Ernst Josephson". Ord och Bild (1893) (Artikel på Runeberg.org )
 Karl Wåhlin: Ernst Josephson. En minnesteckning. (1911–12)
 Erik Blomberg: Ernst Josephson – hans liv. (1951) 
 H.H. Brummer: Ernst Josephson. Målare och diktare. (2001)

Eksterne henvisninger
 
 Ernst Josephson  hos Litteraturbanken.se (sv)
 Ernst A Josephson  hos Riksarkivet.se af Gertrud Serner i Svenskt biografiskt lexikon  

Malere fra Sverige
Digtere fra Sverige
Personer fra Stockholm
Svenskere i 1800-tallet
Svenskere i 1900-tallet
Backward-diode

Indenfor halvlederkomponenter er en backward-diode (også kaldet back-diode) en variation af en zenerdiode eller tunneldiode som har bedre elektrisk ledning af små negative bias spændinger (fx -0,1 til -0,6 V) end for positive bias spændinger.

Den baglænse strøm i en backward-diode sker via kvantemekanisk tunnelering, hvilket også kaldes tunneleffekt.

Backward-diodens strøm–spænding karakteristikker 

Forward I–V karakteristikken er den samme som en ordinær PN-diode. Breakdown starter når omvendt bias spænding anvendes.  I tilfældet med zener-breakdown, starter den ved en bestemt spænding. I denne diode holdes spændingen relativ konstant  (uafhængig af strøm) når den påtrykkes omvendt bias spænding. Backward-diode er en speciel type af tunneldiode og den negative differentielle modstandsområde forsvinder næsten. Forward-strømmen er meget lille og er ækvivalent med spærrelækstrømmen i en ordinær diode.

Anvendelser 
Detektor Da backward-dioden har en lav kapacitans og ingen charge storage effect, og en stærk ikke-linear småsignal karakteristik, kan backward-dioden anvendes som detektor op til 40 GHz.

Ensretter En backward-diode kan anvendes til at ensrette svage signaler med spidsamplituder på 0,1 til 0,7 V.

Switch En backward-diode kan anvendes i højhastighedsswitching.

Referencer

Eksterne henvisninger
 NATO backward diode paper - Electrical and Computer...: Increased-functionality vlsi-compatible devices based on backward-diode  floating-base si/sige heterojunction  bipolar transistors

Dioder
Kvantemekanik
Rørskov

En Rørskov er en ensartet bevoksning af tagrør, der kan dække over større arealer og danne  rørsump eller rørskov. Rørskovene har et rigt dyreliv, hvor man ud over småfugle som sivsanger og rørspurv kan finde rørdrum, rørhøg og odder. Rørskoven findes primært  i ferskvand, i søer, moser og  åer,  men planterne tåler også salt, og kan også findes ved strandsumpe og strandenge i nærheden af fjorde og langs kyster med brakvand. 

Tagrør bruges til tagdækning med stråtag, og høstes i rørskoven om vinteren, primært  når  vandet i rørskoven  er frosset til. I Skandinaviens største rørskov i naturreservatet Vejlerne i Thy, høstes med  bæltekøretøjer, der kører på bunden  af rørskoven, og en stor del af høsten eksporteres til Holland. Høsten anses som en vigtig naturpleje der sikrer at rørskoven ikke gror til, og  rørskovens sjældne fugleliv bevares.

Kilder og henvisninger

Naturtyper i Danmark
Byggematerialer